CELEX: 52017PC0215
Language: da
Date: 2017-05-08
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne på den årlige konference mellem parterne i konventionen om bevarelse og forvaltning af sejbestandene i det centrale Beringshav, og om ophævelse af afgørelse 11724/12

EUROPA-KOMMISSIONEN
            Bruxelles, den 8.5.2017
            COM(2017) 215 final
            2017/0092(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne på den årlige konference mellem parterne i konventionen om bevarelse og forvaltning af sejbestandene i det centrale Beringshav, og om ophævelse af afgørelse 11724/12
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Polen er kontraherende part i konventionen om bevarelse og forvaltning af sejbestandene i det centrale Beringshav (Beringshavkonventionen). I overensstemmelse med artikel 6, stk. 9, i tiltrædelsesakten
                  1
                forvaltes fiskeriaftaler, som de nye medlemsstater har indgået med tredjelande, af Unionen, og Unionen bør gennemføre de afgørelser, der træffes i henhold til konventionen.
            
            
               I henhold til Beringshavkonventionen er den årlige partskonference ansvarlig for at indføre en international ordning for bevarelse, forvaltning og optimal udnyttelse af sejbestandene i konventionsområdet. Den sigter også mod at genoprette sejbestandene i Beringshavet til udbytter, der vil muliggøre det maksimale bæredygtige udbytte, og desuden at indsamle og undersøge faktuelle oplysninger om sej og andre levende marine ressourcer i Beringshavet. 
            
            
               I henhold til artikel 218, stk. 9, i traktaten om Den Europæiske Unions funktionsmåde skal Rådet på forslag af Kommissionen vedtage en afgørelse om fastlæggelse af den holdning, der indtages på Unionens vegne i regionale fiskeriforvaltningsorganisationer (RFFO'er), når disse skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen.
            
            
               En sådan holdning i RFFO'erne fastlægges i øjeblikket i henhold til en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årligt møde i et uofficielt kommissionsdokument, som drøftes i Rådets arbejdsgruppe.
            
            
               Hvad angår Beringshavkonventionen, fastsættes det i Rådets afgørelse 11724/12 af 29. juni 2012, at Unionens holdning skal tages op til revision før det årlige møde i 2016. Dette forslag tager derfor sigte på at fastlægge Unionens holdning inden for rammerne af Beringshavkonventionen for perioden 2017-2021 og således erstatte Rådets afgørelse 11724/12 af 29. juni 2012, som vedrører perioden 2012-2016.
            
            
               •Sammenhæng med de gældende regler på samme område
            
            
               Denne revision tager sigte på at indarbejde den nye fælles fiskeripolitiks principper og retningslinjer som fastsat i Europa-Parlamentets og Rådets forordning (EU) nr. 1380/2013
                  2
               , idet der også tages hensyn til målene i Kommissionens meddelelse om den fælles fiskeripolitiks eksterne dimension
                  3
               . Endvidere er Unionens holdning blevet tilpasset Lissabontraktaten. 
            
            
               Som det er tilfældet for den nuværende holdning, indeholder følgende holdning generelle principper og retningslinjer og i nødvendigt omfang de særlige forhold, der gør sig gældende for Beringshavkonventionen. Desuden er standardproceduren for præcisering af Unionens holdning fra år til år blevet indarbejdet i overensstemmelse med medlemsstaternes ønske.
            
            
               Ved Rådets afgørelse 7277/16 af 11. april 2016 blev Republikken Polen bemyndiget til i Unionens interesse at føre forhandlinger om en ændring af Beringshavkonventionen med henblik på, at Unionen bliver kontraherende part i den pågældende konvention. Dette mandat er i øjeblikket ved at blive gennemført. Det er underforstået, at Republikken Polen trækker sin deltagelse i konventionen tilbage ved godkendelse af Unionen som fuldgyldig kontraherende part i Beringshavkonventionen.
            
            
               •Sammenhæng med Unionens politik på andre områder
            
            
               Ikke relevant
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Denne afgørelse er baseret på traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9, hvori det fastsættes, at Rådet på forslag af Kommissionen skal vedtage en afgørelse om den holdning, der indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger. Dette finder anvendelse på den holdning, der skal indtages af Kommissionen på Unionens vegne på konferencen mellem parterne i Beringshavkonventionen. 
            
            
               Europa-Parlamentets og Rådets forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning. 
            
            
               Følgende afgørelse erstatter Rådets afgørelse 11724/12 af 29. juni 2012, som vedrører perioden 2012-2016.
                     
            
         
         
            
               •Nærhedsprincippet (for områder, der ikke er omfattet af enekompetence) 
            
            
               Ikke relevant
            
            
               •Proportionalitetsprincippet
            
            
               Ikke relevant
            
            
               •Valg af retsakt
            
            
               I henhold til artikel 218, stk. 9, i traktaten om Den Europæiske Unions funktionsmåde skal Rådet på forslag af Kommissionen vedtage en afgørelse om fastlæggelse af den holdning, der indtages på Unionens vegne i regionale fiskeriforvaltningsorganisationer (RFFO'er), når disse skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               Ikke relevant
            
            
               •Høringer af interesserede parter
            
            
               Ikke relevant
            
            
               •Indhentning og brug af ekspertbistand
            
            
               Ikke relevant
            
            
               •Konsekvensanalyse
            
            
               Ikke relevant
            
            
               •Målrettet regulering og forenkling
            
            
               Ikke relevant
            
            
               •Grundlæggende rettigheder
            
            
               Ikke relevant
            
            
               4.VIRKNINGER FOR BUDGETTET
            
         
         
            
               
                  Ikke relevant
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               •Forklarende dokumenter (for direktiver)
            
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               
                  Ikke relevant
               
            
            
               2017/0092 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne på den årlige konference mellem parterne i konventionen om bevarelse og forvaltning af sejbestandene i det centrale Beringshav, og om ophævelse af afgørelse 11724/12
               
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 38 sammenholdt med artikel 39, stk. 1, litra d), i traktaten om Den Europæiske Unions funktionsmåde er et af målene for den fælles fiskeripolitik at sikre forsyningerne. 
            
            
               (2)I henhold til artikel 2 i Europa-Parlamentets og Rådets forordning (EU) nr. 1380/2013
                  4
                skal Unionen sikre, at fiskeri- og akvakulturaktiviteterne er miljømæssigt bæredygtige på lang sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til fødevareforsyningssikkerheden. I samme forordning fastsættes det ligeledes, at Unionen skal forvalte fiskeriet efter en forsigtighedstilgang, og målet er at sikre, at udnyttelsen af havets levende biologiske ressourcer genopretter og opretholder populationer af de befiskede arter på niveauer, der kan give maksimalt bæredygtigt udbytte. Den fastsætter desuden, at Unionen skal bestræbe sig på at træffe forvaltnings- og bevarelsesforanstaltninger baseret på den bedste foreliggende videnskabelige rådgivning for at fremme fangstmetoder, der bidrager til et mere selektivt fiskeri, undgåelse og størst mulig begrænsning af uønskede fangster, fiskeri med begrænset indvirkning på det marine økosystem og fiskeriressourcerne og for gradvis at eliminere udsmid. Artikel 28 i forordning (EU) nr. 1380/2013 fastsætter også specifikt, at Unionen skal anvende disse principper i forbindelse med sin eksterne politik. 
            
            
               (3)Polen er kontraherende part i konventionen om bevarelse og forvaltning af sejbestandene i det centrale Beringshav (i det følgende benævnt "Beringshavkonventionen"). Unionen er ikke part i den pågældende konvention. I overensstemmelse med artikel 6, stk. 9 i tiltrædelsesakten
                  5
                forvaltes fiskeriaftaler, som de nye medlemsstater har indgået med tredjelande, af Unionen, og Unionen bør gennemføre de afgørelser, der træffes i henhold til konventionen.
            
            
               (4)Ved Rådets afgørelse 7277/16 af 11. april 2016 blev Republikken Polen bemyndiget til i Unionens interesse at føre forhandlinger om en ændring af Beringshavkonventionen med henblik på, at Unionen bliver kontraherende part i den pågældende konvention. Dette mandat er i øjeblikket ved at blive gennemført. Det er underforstået, at Republikken Polen trækker sin deltagelse i konventionen tilbage ved godkendelse af Unionen som fuldgyldig kontraherende part i Beringshavkonventionen.  
            
         
         
            
               (5)Den 10. juli 2012 vedtog Rådet afgørelse 11724/12 om fastlæggelse af den holdning, som Den Europæiske Union skal indtage inden for rammerne af konventionen om bevarelse og forvaltning af sejbestandene i det centrale Beringshav.
            
            
               (6)I afgørelse 11724/12 fastsættes det, at den deri fastlagte holdning skal revideres senest med henblik på den årlige konference mellem parterne i Beringshavkonventionen i 2016. Afgørelse 11724/12 bør derfor ophæves og erstattes af en ny afgørelse. 
            
            
               (7)I betragtning af udviklingen i sejbestandene inden for Beringshavkonventionsområdet og det deraf følgende behov for, at der i Unionens holdning tages hensyn til den nye udvikling, herunder nye statistiske og biologiske og andre nye oplysninger, der forelægges forud for eller på den årlige partskonference, skal der fastlægges procedurer i overensstemmelse med princippet om loyalt samarbejde mellem EU-institutionerne, der er fastsat i artikel 13, stk. 2, i TEU, med hensyn til præciseringen fra år til år af Unionens holdning.
            
            
               (8)Da EU ikke er part i Beringshavkonventionen, repræsenterer Republikken Polen EU på den årlige konference mellem parterne i Beringshavkonventionen. Denne afgørelse er derfor rettet til Republikken Polen. 
            
            
               (9)Efter EU's tiltrædelse af Beringshavkonventionen repræsenterer Kommissionen i overensstemmelse med artikel 218 og artikel 3, stk. 1, i TEUF, EU på den årlige konference mellem parterne i Beringshavkonventionen. Denne afgørelse er derfor fra det pågældende tidspunkt rettet til Kommissionen — 
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som Den Europæiske Union skal indtage på den årlige konference mellem parterne i Beringshavkonventionen, når dette organ skal vedtage afgørelser, der har retsvirkninger, er fastlagt i bilag I. 
            
            
               Artikel 2
            
            
               Den holdning, som Unionen skal indtage på den årlige konference mellem parterne i Beringshavkonventionen, præciseres fra år til år i overensstemmelse med bilag II.
            
            
               Artikel 3
            
            
               1. 
                     Unionens holdning, som er fastlagt i bilag I, vurderes og revideres i givet fald af Rådet på forslag fra Kommissionen senest med henblik på den årlige konference mellem parterne i Beringshavkonventionen i 2022.
            
            
               2. 
                     Såfremt EU tiltræder Beringshavkonventionen, finder stk. 1 fortsat anvendelse i den resterende del af den periode, der er fastsat i det pågældende stykke. 
            
            
               Artikel 4
            
            
               Afgørelse 11724/12 ophæves hermed.
            
            
               Artikel 5
            
            
               1.
                     Denne afgørelse er rettet til Republikken Polen. 
            
            
               2. 
                     Under de i artikel 3, stk. 2, omhandlede omstændigheder rettes denne afgørelse til Europa-Kommissionen, der repræsenterer EU på konferencen mellem parterne i Beringshavkonventionen. 
            
            
            
               Udfærdiget i Bruxelles, den .
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 236 af 23.9.2003, s. 33.
               
               
                  
                     (2)
                  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  KOM(2011) 424 af 13.7.2011.
               
               
                  
                     (4)
                  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (5)
                  Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (EUT L 236 af 23.9.2003, s. 33). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 8.5.2017
            COM(2017) 215 final
            BILAG
            til 
            forslag tilRÅDETS AFGØRELSE
            om fastlæggelse af den holdning, der skal indtages på Den Europæiske Unions vegne på den årlige konference mellem parterne i konventionen om bevarelse og forvaltning af sejbestandene i det centrale Beringshav, og om ophævelse af afgørelse 11724/12
            
               
         
         
            
               BILAG I
            
            
               Unionens holdning på den årlige konference mellem parterne i Beringshavkonventionen 
            
            
               (1)Principper
            
            
               Inden for rammerne af Beringshavkonventionen træffer Unionen følgende foranstaltninger:
            
            
               a)
                     sikrer, at foranstaltninger, der vedtages på den årlige konference mellem parterne i Beringshavkonventionen, er i overensstemmelse de mål og principper, som Unionen forfølger som led i den fælles fiskeripolitik, navnlig ved at anvende en forsigtighedstilgang og gennem målene om maksimalt bæredygtigt udbytte, jf. artikel 2, stk. 2, i forordning (EU) nr. 1380/2013, med henblik på at fremme gennemførelsen af en økosystembaseret tilgang til fiskeriforvaltning og begrænse fiskeriets indvirkning på miljøet, undgå og i videst mulig udstrækning reducere uønskede fangster og gradvis eliminere udsmid, begrænse fiskeriets indvirkning på de marine økosystemer mest muligt samt ved at fremme et økonomisk levedygtigt og konkurrencedygtigt EU-fiskeri, hvor de, der er afhængige af fiskeriet, sikres en rimelig levestandard, samtidig med at der tages hensyn til forbrugerinteresserne
            
            
               b)
                     sikrer, at de foranstaltninger, der vedtages på den årlige konference mellem parterne i Beringshavkonventionen, er i overensstemmelse med Beringshavkonventionens mål
            
            
               c)
                     sikrer, at de foranstaltninger, der vedtages på den årlige konference mellem parterne i Beringshavkonventionen, er i overensstemmelse med international ret, navnlig bestemmelserne i FN's havretskonvention, FN-aftalen om bevarelse og forvaltning af fælles fiskebestande og stærkt vandrende fiskebestande, aftalen om fremme af fiskerfartøjers overholdelse af internationale bevarelses- og forvaltningsforanstaltninger på det åbne hav og Levnedsmiddel- og Landbrugsorganisationens aftale af 2009 om havnestatsforanstaltninger 
            
            
               d)
                     tilskynder til holdninger, der er i overensstemmelse med de holdninger, der indtages inden for rammerne af andre regionale fiskeriforvaltningsorganisationer, og, hvis det er relevant, med regionale havkonventioner i samme område
            
            
               e)
                     tilstræber synergi med den politik, som Unionen forfølger som led i sine bilaterale fiskeriforbindelser med tredjelande, og sikrer, at der er sammenhæng med andre politikker, navnlig vedrørende eksterne forbindelser, miljø, handel, udvikling, forskning og innovation med videre
            
            
               f)
                     sikrer, at Unionens internationale forpligtelser overholdes
            
            
               g)
                     følger Rådets konklusioner af 19. marts 2012 om en meddelelse om den fælles fiskeripolitiks eksterne dimension
                  1
               
            
            
               h)
                     tilstræber at skabe lige konkurrencevilkår for Unionens flåde inden for konventionsområdet på grundlag af de samme principper og standarder som dem, der gælder i henhold til EU-retten, og at fremme ensartet gennemførelse af resolutioner og henstillinger.
            
            
               (2)Retningslinjer
            
            
               Unionen tilstræber, hvor det er hensigtsmæssigt, at støtte vedtagelsen af følgende foranstaltninger inden for rammerne af den årlige konference mellem parterne i Beringshavkonventionen:
            
            
               a)
                     bevarelses- og forvaltningsforanstaltninger for fiskeriressourcer i Beringshavkonventionsområdet på grundlag af den bedste tilgængelige videnskabelige rådgivning, herunder samlede tilladte fangstmængder (TAC'er) og kvoter for de sejbestande, der er omfattet af Beringshavkonventionen. Det overvejes om nødvendigt at indføre særlige foranstaltninger for overfiskede bestande for at undgå en eventuel udvidelse af fiskeriet
            
            
               b) 
                     evaluering af overvågnings- og kontrolforanstaltninger i Beringshavkonventionsområdet med henblik på at øge effektiviteten af kontrolforanstaltninger og styrke overholdelsen af foranstaltninger, der er vedtaget inden for rammerne af Beringshavkonventionen
            
            
               c)
                     skærpede foranstaltninger til at forebygge, afværge og standse IUU-fiskeri i Beringshavkonventionsområdet
            
            
               d)
                     foranstaltninger til beskyttelse af sårbare marine økosystemer i Beringshavkonventionsområdet i tråd med resolutionerne fra FN's Generalforsamling
            
            
               e) 
                     udvikling af fælles tilgange med andre regionale fiskeriforvaltningsorganisationer 
            
         
         
            
               f)
                     yderligere tekniske foranstaltninger baseret på rådgivning fra det videnskabelige og tekniske udvalg, der er nedsat inden for rammerne af Beringshavkonventionen. 
            
            
               
            
               BILAG II
            
            
               Præcisering fra år til år af den holdning, som Unionen skal indtage
            
            
               på den årlige konference mellem parterne i Beringshavkonventionen
            
            
               Forud for hver årlig konference mellem parterne i Beringshavkonventionen træffes de nødvendige foranstaltninger for at sikre, at den holdning, der skal indtages på Unionens vegne, tager hensyn til de seneste statistiske, biologiske og andre relevante oplysninger, der er fremsendt til Europa-Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af disse oplysninger forelægger Europa-Kommissionen Rådet eller dets forberedende organer i tilstrækkelig god tid inden hvert årligt møde mellem parterne i Beringshavkonventionen et skriftligt dokument, der fastlægger enkelthederne i den foreslåede præcisering af Unionens holdning med henblik på drøftelse og godkendelse.
            
            
               Hvis det i løbet af yderligere møder, herunder på stedet, er umuligt at nå til enighed, så Unionens holdning tager hensyn til nye elementer, henvises sagen til Rådet eller dets forberedende organer.
            
            
         
         
            
                  
                     (1)
                  Jf. dok. 7086/12 PECHE 66.